Vízvezetési szolgalmi jogi megállapodás

amely létrejött egyrészről a

**Magyar Állam, mint szolgalmi jogi jogosult (**továbbiakban: **Szolgalmi Jogosult)**, törvényes képviseletében az állami vagyonról szóló 2007. évi CVI. törvény 3.§ (2) bekezdése, valamint a víziközmű-szolgáltatásról szóló 2011. évi CCIX. törvény 6.§ (3) bekezdése alapján eljáró **Nemzeti Vízművek Zártkörűen Működő Részvénytársaság** (székhely: 1118 Budapest, Homonna utca 2-4, cégjegyzékszám: 01-10-141112, statisztikai számjel: 28950334-7022-114-01, adószám: 28950334-2-41) meghatalmazotti képviseletében, egyben mint a szolgalmi jog gyakorlója, a **Dunántúli Regionális Vízmű Zrt.** (székhely: 8600, Siófok Tanácsház u. 7., Cg. 14-10**-**300050, statisztikai számjel: 11226002**-**3600-114-14, adószám: 11226002-2-14, képviseli Tóth Attila vagyongazdálkodási osztályvezető és Fazekas Csaba gazdasági és stratégiai igazgató) (továbbiakban: **Szolgalmi Joggyakorló**),

másrészről

Salföld Község Önkormányzata, képviseli Fábián Gusztáv Polgármester (8256 Salföld, Kossuth utca 27. törzsszáma: 423771, adószáma: 15733988-1-19

mint a szolgalommal érintett ingatlan ingatlan-nyilvántartás szerinti tulajdonosa, egyben a szolgalmi jog kötelezettje (továbbiakban: Szolgalmi **Kötelezett**), között alulírott helyen és időben, az alábbi feltételek szerint:

Preambulum:

A Felek rögzítik, hogy 2021. január 1. napjától az állami vagyonról szóló 2007. évi CVI. tv. 3. § (2) bekezdésének d) pontja alapján a víziközmű-szolgáltató társaságok állami tulajdonú társasági részesedése felett a Nemzeti Vízművek Zártkörűen Működő Részvénytársaság gyakorolja. A magyar állam kizárólagos tulajdonában álló Nemzeti Vízművek Zrt. e feladatát a Nemzeti Vagyonért felelős Tárca Nélküli Minisztertől vette át.

Ezen túlmenően szintén 2021. január 1. napjától a víziközmű-szolgáltatásról szóló 2011. évi CCIX. tv. 6. § (3) bekezdése alapján az állami tulajdonú víziközmű felett az államot megillető tulajdonosi jogok és kötelezettségek összességét a Nemzeti Vízművek Zártkörűen Működő Részvénytársaság gyakorolja. A 87/D. § akként rendelkezik, hogy az MNV Zrt. állami tulajdonú víziközmű feletti tulajdonosi joggyakorlással kapcsolatos feladatai tekintetében az MNV Zrt. jogutódja 2021. január 1-jétől a Nemzeti Vízművek Zártkörűen Működő Részvénytársaság.

Az MNV Zrt. a 2016. november 28. napján kelt, SZT-111393számú MegbízásiSzerződéssel megbízta és egyben meghatalmazta a Dunántúli Regionális Vízmű Zrt-t – egyéb feladatok között – a vízvezetési szolgalmi jogok alapítására vonatkozó szerződések előkészítésével és az MNV Zrt. képviseletében történő aláírásával. A Vksztv. előzőekben hivatkozott 87/D §-aalapján az MNV Zrt. által adott megbízási szerződésben a Nemzeti Vízművek Zrt. jogutódnak tekintendő, ezért a jogutódlás a Dunántúli Regionális Vízművek Zrt. részére adott megbízást és meghatalmazást nem érinti.

1. A Felek egybehangzóan rögzítik, hogy az ingatlan-nyilvántartás szerint a

**Salföld 106/1 hrsz 2428 m2** nagyságú, kivett közterület megnevezésű ingatlan, 1/1 tulajdoni illetőségben, Salföld Község Önkormányzata tulajdonát képezi.

1. A Felek rögzítik, hogy a Fejér megyei Katasztrófavédelmi Igazgatóság Hatósági Osztálynál a „nyilatkozat bejelentés elfogadásáról” dokumentum kiadásra került, 35700/176-1/2023.ált. ügyszámon, mely eljárásban a „Salföld 104/2 és 104/3 hrsz. ingatlanok ivóvíz ellátása törzshálózat bővítése” tárgyú vízvezeték építése, az 1. pontban megjelölt ingatlant érinti.
2. **A Szolgalmi Jogosult és a Szolgalmi Kötelezett** megállapodnak abban, hogy az 1. pontban körülírt ingatlanra a Magyar Állam javára közérdekből ivóvízvezeték elhelyezése és (szolgalmi sáv) céljából vízvezetési szolgalmi jogot alapítanak. A Szolgalmi Jogosult szolgalmi jogosultsága a Veszprém megyei Kormányhivatal által 8/0882/023 számon záradékolt és a 236/2023 munkaszámon készített és e szerződés 1. számú mellékletét képező változási vázrajzon és terület kimutatásban feltüntetett módon a Salföld 106/1 helyrajzi számú ingatlant 117 m2 területnagyságban érinti. A Felek kijelentik, hogy a vázrajz és a terület kimutatás a valósággal és akaratukkal egyező.
3. A víziközmű-szolgáltatásról szóló 2011. évi CCIX. tv. 6§ -ának(2) bekezdése szerint: „Ha a víziközmű idegen ingatlanon fekszik, a vízgazdálkodásról szóló törvényben meghatározott vízvezetési szolgalmi jog gyakorlása - a víziközmű üzemeltetési tevékenységéhez indokolt mértékben - a víziközmű-szolgáltatót megilleti. A víziközmű-szolgáltató viselni köteles a joggyakorlás következtében felmerülő terheket.” A Felek rögzítik, hogy a vízvezetési szolgalmi jog gyakorlója a DRV Zrt..
4. A Szolgalmi Kötelezett a jelen megállapodás aláírásával tudomásul veszi, hogy a Szolgalmi Jogosult képviselői, különösen a víziközmű mindenkori üzemeltetője, a Szolgalmi joggyakorló az 1. pontban körülírt ingatlant a vízi-közmű üzemeltetése során végzendő tevékenységek, ezen belül különösen az ivóvízvezeték karbantartása, vagy az esetlegesen felmerülő hiba elhárítása céljából, a 3. pontban meghatározott területnagyságban igénybe veheti.
5. **A vízvezetési szolgalmi jogalapítása térítésmentes.**
6. A Szolgalmi Kötelezett tudomásul veszi, hogy az 1. számú mellékletként csatolt változási vázrajzon és területkimutatásban feltüntetett szolgalmi sávban az alábbi tevékenységeket nem folytathatja:
* fás növényzet ültetése
* bármilyen építmény építése
* szerves trágyázás, hígtrágya elhelyezése
* ipari és kommunális hulladék lerakása
* szennyvízszikkasztás
* vegyszerezés
1. A Szolgalmi Jogosult a szolgalmi sávban történő munkavégzésről a Szolgalmi Kötelezettet a Szolgalmi Joggyakorló útján előzetesen tájékoztatja. Amennyiben a szolgalmi sávban végzett munkavégzés során az 1. pontban részletezett ingatlanon igazoltan a munkavégzéssel okozati összefüggésben kár keletkezik, a Szolgalmi Joggyakorló az igazolt károkat a Szolgalmi Kötelezett részére megtéríti.
2. A vízvezetési szolgalmi jog bejegyzéséről a Szolgalmi Jogosult saját költségén meghatalmazottja, a Szolgalmi Joggyakorló útján gondoskodik.
3. Adatkezeléssel kapcsolatos rendelkezések:

A Felek egyezően rögzítik, hogy a jelen Szerződés megkötése és teljesítése során a jelen Szerződéssel összefüggésben munkavállalóik, természetes személy szerződő felek, jogi személyek esetén cégképviselőik, közreműködőik (a továbbiakban együttesen: „Közreműködő”) személyes adata kerül közlésre. Saját Közreműködője tekintetében mindegyik Fél adatkezelő, az adatkezelő Fél Közreműködője tekintetében a másik Fél, akinek a személyes adatot átadja, a címzett.

A Szolgalmi Joggyakorló tájékoztatja a Szolgalmi Jogosultat és a Szolgalmi Kötelezettet, hogy a jelen Szerződéssel összefüggésben közölt, a DRV számára címzettként tudomására jutott személyes adatokat a ’Szerződés kezelése, a Szerződés teljesítés során a dokumentumok nyilvántartása, számlakezelés, valamint az üzleti partnerek elérhetőségének szervezeti egység szintű nyilvántartása’ céljából kezeli, mellyel kapcsolatos részletes adatvédelmi tájékoztató a <http://www.drv.hu> honlapon a Jogi nyilatkozat menüpontban érhető el.

A Szolgalmi Joggyakorló kijelenti, hogy a jelen pontban foglaltakról adatkezelőként a saját Közreműködőit az itt leírtaknak megfelelő teljes terjedelemben, igazolható módon tájékoztatta.

A Szolgalmi Jogosult és a Szolgalmi Kötelezett a Szerződés aláírásával kijelentik, hogy a fenti adatkezelési tájékoztatót elolvasták, megértették és az abban foglaltakat tudomásul veszik.

1. **A Szerződő felek kérik, a Szolgalmi Kötelezett ezennel hozzájárul** ahhoz, hogy az 1. pontban körül írt **Salföld 106/1 helyrajzi számú ingatlanra** a 3. pontban meghatározott területnagyságban a vízvezetési szolgalmi jog és szolgalmi sáv a Szolgalmi Jogosult **Magyar Állam javára az ingatlan-nyilvántartásba bejegyzésre kerüljön,** valamint a „Vízvezetési szolgalmi jog gyakorlása a Dunántúli Regionális Vízmű Zrt. 8600 Siófok, Tanácsház u. 7. mint víziközmű-szolgáltatót illeti meg” feljegyzéssel a Szolgalmi Joggyakorló **DRV Zrt. joggyakorlása feltüntetésre kerüljön.**
2. A Felek és képviselőik kijelentik, hogy magyar honosságú jogi személyek, illetve magyarcselekvőképes állampolgárok, jognyilatkozataik megtételében akadályozva nincsenek.
3. A Felek esetleges jogvita esetén előzetes egyeztetést kísérelnek meg, ennek eredménytelensége esetére értékhatártól függően a Tapolcai Járásbíróság, illetve a Veszprémi Törvényszék kizárólagos illetékességét kötik ki.
4. Jelen megállapodásban nem szabályozott kérdésekben a Felek a Ptk., illetve az egyéb vonatkozó jogszabályok rendelkezéseit tekintik magukra nézve kötelezőnek.

A szerződést a felek a kölcsönös értelmezést követően, mint akaratukkal mindenben megegyezőt, jóváhagyólag 8 eredeti példányban írják alá.

Siófok,

a Magyar Állam mint Szolgalmi Jogosult

meghatalmazotti képviseletében

egyben, mint a Szolgalmi Joggyakorló:

 **Tóth Attila Fazekas Csaba**

 **vagyongazdálkodási osztályvezető gazdasági és stratégiai igazgató**

 Dunántúli Regionális Vízmű Zrt.

Salföld, ……………………..

………………………………………

**Fábián Gusztáv**

**Polgármester**

Salföld Község Önkormányzat

Szolgalmi Kötelezett